ทาสแมวก็ต้องคู่กับคาเฟ่แมว เมื่อมีคาเฟ่แมวเปิดใหม่ จึงพลาดไม่ได้ที่จะต้องมาลอง อิอิ

ขอแยกดาวให้ดังนี้
แมว 5 ดาว (ลำเอียงเนอะ)
เค้ก 3 ดาว
เครื่องดื่ม 3.5 ดาว

ร้านนี้มีสอยดาวและกล่องรับบริจาคเงินไปช่วยแมวจรด้วยนะจ้ะ

- สถานที่ตั้ง -
ถนนสามชัย ใกล้ๆกับบ้านอะไหล่ ร้านไม่ใหญ่ 1 คูหา หาที่จอดรถข้างถนนได้เลยจ้ะ

- แมว -
แมว แมว แมว มีแมวทั้งหมด 8 ตัว บางตัวชอบรับแขก บางตัวขี้กลัวหน่อย มีทั้งแมวพันธุ์แล้วแมวไทยเก็บมาเลี้ยง ชื่ออะไรบ้างจำไม่ได้แล้ว .. แต่โดยรวมแมวดู active น่ารักและค่อนข้างรับแขกดี

- ภายในร้าน -
เป็นโต๊ะนั่งพื้นตามสไตล์ cat cafe เนอะ มีที่นั่งประมาณ 10-15 ที่ วันที่มาเป็นวันเสาร์เย็น คนก็ไม่ได้เยอะนัก นั่งชิลๆได้หลายชั่วโมง แอร์เย็นสบาย ทางร้านมี Wifi ให้เล่น มีเพลงเปิดให้ฟัง แต่มีเปิดทีวีด้วย เสียงเลยตีกันนิดหน่อย

- เค้กและเครื่องดื่ม -
ร้านนี้มีเค้กและเครื่องดื่มให้เลือก เค้กตัวเลือกไม่มากนัก รสชาติธรรมดา ส่วนเครื่องดื่มวันนี้สั่ง Choco  red cat มาลอง อร่อยใช้ได้เลย

- ราคา -
เครื่องดื่มราคา 55-75 บาทแล้วแต่สั่ง (เค้กจำราคาไม่ได้แล้ว แฮ่ๆ)

สรุป เหมาะกับผู้รักแมวทุกท่าน ส่วนเค้กรสชาติธรรมดา เครื่องดื่มพอใช้ได้จ้ะ